
ΝΟΜΟΣ ΥΠ' ΑΡΙΘ. 1820 

Αιμοδοσία 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 
Βασικές αρχές 

1. Η οργάνωση της εθνικής αιμοδοσίας στην Ελλάδα ατηρίζίται στο 
θίσμά της εθελοντικής προσφοράς αίματος, μη αμειβόμενης. 

2. Το προσφερόμενο αίμα και τα παράγωγά του διατίθενται δωρεάν. 

3. Η διαχείριση του αίματος και των παραγώγων του ενεργείται 
σύμφωνα με τις διατάξεις του νόμου αυτού. 

4. Κάθε συναλλαγή με οικονομικό όφελος που αφορά το αίμα και τα 
παράγωγά του απαγορεύεται. 

Άρθρο 2 
Οργάνωση 

1. Την αποκλειστική αρμοδιότητα και ευθύνη για την οργάνωση της 
αιμοδοσίας και ενημέρωση του λαού;, με βάση τις διεθνώς παραδεδεγμέ¬ 
νες αρχές για τη συλλογή, εργαστηριακό έλεγχο, συντήρηση, διάθεση 
και διαχείριση του αίματος, καθώς και για την παρασκευή, διάθεση και 
διαχείριση των παραγώγων τους, έχει το Υπουργείο Υγείας, Πρόνοιας 
και Κοινωνικών Ασφαλίσεων. 

Την αρμοδιάτητά του αυτή ασκεί με τη Διεύθυνση Αιμοδοσίας, το 
Εθνικό Κέντρο Αιμοδοσίας και τις Περιφερειακές Υπηρεσίες Αιμοδο¬ 
σίας. 

2. Με απόφαση του Υπουργού Υγείας, Πρόνοιας και Κοινωνικών 
Ασφαλίσεων, ύστερα από εισήγηση της Επιτροπής Αιμοδοσίας και 
γνώμη του Κεντρικού Συμβουλίου Υγείας (ΚΕ.Σ.Υ.), καταρτίζεται κα¬ 
νονισμός αιμοδοσίας. 

Ο κανονισμός αυτός ρυθμίζει τη διαδικασία, τον τρόπο και κάθε σχε¬ 
τική λεπτομέρεια που αφορά τη συλλογή, εργαστηριακή έρευνα, συντή¬ 
ρηση και διάθεση του αίματος, καθώς και την παρασκευή και διάθεση 
των παραγώγων του και ορίζει τα υποχρεωτικά βιβλία που πρέπει να 
τηρούν οι Υπηρεσίες Αιμοδοσίας. 

Άρθρο 3 

Επιτροπή Αιμοδοσίας 

1. Στο Κεντρικό Συμβούλιο Υγείας συνιστάται Επιτροπή Αιμοδο¬ 
σίας. 

2. Η Επιτροπή Αιμοδοσίας συγκροτείται από: 

α. τον προϊστάμενο της διεύθυνσης της Αιμοδοσίας του Υπουργείου 
Υγείας, Πρόνοιας και Κοινωνικών Ασφαλίσεων, 

β. τον προϊστάμενο των υπηρεσιών του Εθνικού Κέντρου Αιμοδοσίας, 

γ. τους διευθυντές των κέντρων αιμοδοσίας νοσηλευτικών ιδρυμάτων 
ν,δ. 2592/1953 1ΦΕΚ 254) Αθηνών-Πειραιώς, που ορίζονται από τον 
Υπουργό Υγείας, Πρόνοιας και Κοινωνικών Ασφαλίσεων, 

δ. δύο προϊσταμένους κέντρων αιμοδοσίας, εκτός των κέντρων της 


περιοχής Αθηνών - Πειραιώς, που ορίζονται από τον Υπουργό Υγείας, 
Πρόνοιας και Κοινωνικών Ασφαλίσεων, 

ε. έναν εκπρόσωπο της Αιματολογικής Εταιρείας. 

Η συγκρότηση της Επιτροπής Αιμοδοσίας καθορίζεται με απόφαση 
του Υπουργού Υγείας, Πρόνοιας και Κοινωνικών Ασφαλίσεων. 

3. Με απόφαση του Υπουργού Υγείας, Πρόνοιας και Κοινωνικών 
Ασφαλίσεων ρυθμίζεται ο τρόπος λειτουργίας της Επιτροπής Αιμοδο¬ 
σίας και κάθε σχετική λεπτομέρεια. 

4. Το Κεντρικά Συμβούλιο Υγείας, ύστερα από εισήγηση της Επιτρο¬ 
πής: 

α. γνωμοδοτεί σχετικά με τα αναγκαία μέτρα για τον εκσυγχρονισμό 
των μεθόδων και των τεχνικών που εφαρμόζονται στις Υπηρεσίες Αιμο¬ 
δοσίας και 

β. γνωμοδοτεί για όλα τα θέματα που έχουν σχέση με την αιμοδοσία 
και τα επιστημονικά και τεχνικά προβλήματα που αφορούν την παρα¬ 
γωγή και χορήγηση θεραπευτικών προϊόντων ανθρώπινης προέλευσης 
με βάση τα δεδομένα και τους κανόνες που ισχύουν διεθνώς. 

Άρθρο 4 

Εθνικό Κέντρο Αιμοδοσίας 

1. Με προεδρικό διάταγμα, που εκδίδεται ύστερα από πρόταση των 
Υπουργών Προεδρίας της Κυβέρνησης, Οικονομικών και Υγείας, Πρό¬ 
νοιας και Κοινωνικών Ασφαλίσεων, ιδρύεται με τη μορφή νομικού προ¬ 
σώπου δημοσίου δικαίου «Εθνικό Κέντρο Αιμοδοσίας», το οποίο έχει 
έδρα την Αθήνα και εποπτεύεται από τον Υπουργό Υγείας, Πρόνοιας 
και Κοινωνικών Ασφαλίσεων σύμφωνα με τις διατάξεις του ν. 1397/ 
1983 (ΦΕΚ 143). 

2. Σκοπός του Εθνικού Κέντρου Αιμοδοσίας είναι η εξεύρεση και συλ¬ 
λογή αίματος από μεγάλες πληθυσμιακές ομάδες, η αποθεματοποίηση 
και η κατεργασία του, η παρασκευή παραγώγων πλάσματος, η παρα¬ 
σκευή υλικού αιμοδοσίας, ο συντονισμός της διακίνησης του αίματος και 
των παραγώγων του, η επιστημονική έρευνα και η πειραματική ανά¬ 
πτυξη μεθόδων σε θέματα που ενδιαφέρουν την αιμοδοσία και η εκπαί¬ 
δευση επιστημονικού, τεχνικού και βοηθητικού προσωπικού μέσα στα 
πλαίσια των διατάξεων του ν. 1397/1983. 

3. Το Εθνικό Κέντρο Αιμοδοσίας διοικείται από εννεαμελές διοικη¬ 
τικό συμβούλιο, που συγκροτείται από: * 

α. τον προϊστάμενο της Διεύθυνσης Αιμοδοσίας του Υπουργείου 
Υγείας, Πρόνοιας και Κοινωνικών Ασφαλίσεων, 

β. έναν προϊστάμενο κέντρου αιμοδοσίας νοσηλευτικού ιδρύματος ν.δ. 
2592/1953 της περιοχής Αθηνών - Πειραιώς, που ορίζεται από τον 
Υπουργό Υγείας, Πρόνοιας και Κοινωνικών Ασφαλίσεων, 

γ. ένα γιατρό των υγειονομικών υπηρεσιών των ενόπλων δυνάμεων, 
που προτείνεται από τον Υπουργό Εθνικής Άμυνας, 

δ. έναν εκπρόσωπο της Αιματολογικής Εταιρείας, που προτείνεται 
από αυτήν, 

ε. ένα δικηγόρο, που προτείνεται από το Δικηγορικό Σύλλογο Αθη¬ 
νών, 

στ. έναν εκπρόσωπο της τοπικής αυτοδιοίκησης, που ορίζεται από 
την Κεντρική Ένωση Δήμων και Κοινοτήτων Ελλάδος 
(Κ.Ε.Δ.Κ.Ε.), 

ζ. έναν εκλεγμένο εκπρόσωπο όλου του προσωπικού του Κέντρου, 

η. ένα γιατρό που προτείνεται από τον Πανελλήνιο Ιατρικό Σύλλογο 

(Π.Ι.Σ.), 

θ. έναν εκπρόσωπο που προτείνεται από την I Ιανελλήνια Ομοαπονϋια 
Συλλόγων Εθελοντών Αιμοδοτών Ελλάδας (Π.Ο.Σ.Ε.Λ.Ε.). 

Τα μέλη αυτά ορίζονται με ισάριθμους αναπληρωτές. 

Η σύνθεση του συμβουλίου γίνεται με απόφαση του Υπουργού 
Υγείας, Πρόνοιας και Κοινωνικών Ασφαλίσεων. Με την ίδια απόφαση 
ορίζονται ο πρόεδρος και ο αντιπρόεδρος του διοικητικού συμβουλίου. 

4. Με προεδρικό διάταγμα, που εκδίδεται με πρόταση του Υπουργού 
Υγείας, Πρόνοιας και Κοινωνικών Ασφαλίσεων, ρυθμίζεται η οργά¬ 
νωση του Κέντρου Αιμοδοσίας, ορίζεται η διάρθρωση των υπηρεσιών 
του, αυνιστώνται και διαρθρώνονται κατά κατηγορίες, κλάδο και ειδικό¬ 
τητα οι θέσεις του προσωπικού του, ορίζονται τα προσόντα διορισμού και 
καθορίζονται οι αρμοδιότητες του Δ.Σ., του προέδρου και του αντιπροέ¬ 
δρου. 

5. Οι γιατροί του Εθνικού Κέντρου Αιμοδοσίας είναι γιατροί του 
Εθνικού Συστήματος Υγείας (Ε.Σ.Υ.). 

6. Με εσωτερικό κανονισμό λειτουργίας, που καταρτίζεται με από¬ 
φαση του Υπουργού Υγείας, Πρόνοιας και Κοινωνικών Ασφαλίσεων, 
καθορίζονται ο τρόπος λειτουργίας του Εθνικού Κέντρου Αιμοδοσίας, τα 
καθήκοντα των υπαλλήλων του κατά κλάδο και ειδικότητα και κάθε 
άλλη αναγκαία λεπτομέρεια. 

7. Το Εθνικό Κέντρο Παρασκευής Παραγώγων Αίματος «ΗΛΙΑΣ 
ΠΟΛΙΤΗΣ» που ιδρύθηκε με το π.δ. 391/1973 «περί σργανώσεως 
των υπηρεσιών αιμοδοσίας, κ.τ.λ.» και λειτουργεί σαν αποκεντρωμένη 
οργανική μονάδα στο Περιφερειακά Γενικό Νοσοκομείο Νίκαιας Πει¬ 
ραιά -Δάμων Βασιλείου», με την έκδοση των προεδρικών διαταγμάτων 
που προβλέπονται από τις διατάξεις των παραγράφων 1 και 4 του άρ¬ 
θρου 4 του νόμου αυτού, συγχωνεύεται με το Εθνικά Κέντρο Αιμοδοσίας 
και οι θέσεις και το προσωπικό που υπηρετεί σε αυτές μεταφέρονται και 
αποτελούν θέσεις και προσωπικά του νέου νομικού προσώπου. 

Οι υπάλληλοι που υπηρετούν στις μεταφερόμενες θέσεις εξακολου¬ 
θούν να υπάγονται στο ίδιο νομικό και ασφαλιστικό καθεστώς. 

Εκτός από τις παραπάνω θέσεις, μεταφέρονται στο Εθνικό Κέντρο 
Αιμοδοσίας και οι θέσεις γιατρών του Ε.Σ.Υ., που έχουν συσταθεί στο 
Εθνικά Κέντρο Παρασκευής Παραγώγων Αίματος «ΗΛΙΑΣ ΠΟΛΙ¬ 
ΤΗΣ». 

Άρθρο 5 

Περιφερειακές υπηρεσίες αιμοδοσίας 

1. Οι περιφερειακές υπηρεσίες αιμοδοσίας είναι τα κέντρα αιμοδοσίας 
και οι σταθμοί αιμοδοσίας Α' και Β' τάξης. 

2. Τα κέντρα και οι σταθμοί αιμοδοσίας σονιστώνται, ως τμήματα 
των νοσοκομείων του Ε.Σ.Υ. και λοιπών νοσηλευτικών ιδρυμάτων, με 
κοινή απόφαση των Υπουργών Προεδρίας της Κυβέρνησης, Οικονομι¬ 
κών και Υγείας, Πρόνοιας και Κοινωνικών Ασφαλίσεων, ύστερα από ει¬ 
σήγηση της Επιτροπής Αιμοδοσίας και γνώμη του ΚΕ.Σ.Υ.. 

3. Με προεδρικό διάταγμα, που εκδίδεται με πρόταση των Υπουρ¬ 
γών Προεδρίας της Κυβέρνησης και Υγείας, Πρόνοιας και Κοινωνικών 
Ασφαλίσεων, ύστερα από εισήγηση της Επιτροπής Αιμοδοσίας και 
γνώμη του ΚΕ.Σ.Υ., ορίζεται η οργάνωση των κέντρων και σταθμών 
αιμοδοσίας και καθορίζονται οι προϋποθέσεις για τη σύσταση και λει¬ 
τουργία τους. 

4. Οι υπηρεσίες αιμοδοσίας που δεν ανήκουν σε νοσηλευτικά ιδρύ¬ 
ματα, εντάσσονται σε νοσηλευτικά ιδρύματα, ύστερα από πρόταση της 
επιτροπής αιμοδοσίας και οργανώνονται σύμφωνα με τις διατάξεις της 
προηγούμενης παραγράφου. 

Άρθρο 6 

Αποστολή υπηρεσιών αιμοδοσίας 

1. Α' Κέντρα αιμοδοσίας. 

Τα κέντρα αιμοδοσίας καλύπτουν τις ανάγκες ευρείας γεωγραφικής 
περιοχής ή μεγάλων πληθυαμιακών ομάδων. 

Αποστολή τους είναι ιδίως: 

α) η λήψη, η συντήρηση, ο εργαστηριακός έλεγχος και η διάθεση του 
προς μετάγγιση αίματος, 

β) η παρασκευή συμπυκνωμένων και πλυμένων ερυθρών αιμοσφαι¬ 
ρίων, καθώς και άλλων έμμορφων στοχείων του αίματος, που διαχωρί¬ 
ζονται με φυσικά ή μηχανικά μέσοι, η συντήρηση αίματος σε βαθιά ψύξη, 
η παρασκευή πλάσματος υγρού και κατεψυγμένου και κρυοϊζήμα- 
τος, 

γ) η διενέργεια μετάγγισης αίματος και παραγώγων του. 


δ) η παρασκευή ορών - αντιδραστηρίων για ανοσοαιματολογικές τε¬ 
χνικές, 

ε) η μελέτη των αυμβαμάτων από τη μετάγγιση αίματος ή παραγω¬ 
γών και των περιπτώσεων ανοσοποίησης, 

στ) η επιστημονική έρευνα και η τελειοποίηση των τεχνικών, 
ζ) ή «ϊλαομα-κυτταροαφαίρεση, 

η) η ανάπτυξη μονάδων ανοαοαιματολογίας, ιστοσυμβατότητας, με¬ 
λέτης διαταραχών αιμόστασης, αιμολυτικών αναιμιών και ανοσογενετι- 
κών ανωμαλιών που σχετίζεται με την αιματολογία, 

θ) η εκπαίδευση επιστημονικού, νοσηλευτικού, τεχνικού και βοηθητι¬ 
κού προσωπικού σύμφωνα και με τη διαδικασία που προβλέπεται στο ν. 

1397/1983. 

ι) η τήρηση αρχείου εθελοντών αιμοδοτών. 

Με απόφαση του Υπουργού Υγείας, Πρόνοιας και Κοινωνικών 
Ασφαλίσεων, ύστερα από εισήγηση της Επιτροπής Αιμοδοσίας και 
γνώμη του ΚΕ.Σ. Υ., τα κέντρα αιμοδοσίας μπορούν να ορίζονται ως κέ¬ 
ντρα αναφοράς εξειδικευμένων αιματολογικών και ανοσοαιματολογι- 
κών μονάδων. 

Β. Σταθμοί αιμοδοσίας Α' τάξης. 

Οι σταθμοί αιμοδοσίας Α' τάξης καλύπτουν τις ανάγκες του νοσοκο¬ 
μείου, στο οποίο εδρεύουν, και άλλες τοπικές ανάγκες. 

Αποστολή τους είναι ιδίως: 

α) η λήψη, η συντήρηση, ο εργαστηριακός έλεγχος και η διάθεση του 
προς μετάγγιση αίματος, 

β) η παρασκευή συμπυκνωμένων και πλυμένων ερυθρών αιμοσφαι¬ 
ρίων, αιμοπεταλίων, καθώς και πλάσματος υγρού και κατεψυγμέ¬ 
νου. 

γ) η διενέργεια μετάγγισης αίματος και παραγώγων του, 
δ) η μελέτη των συμβαμάτων από τη μετάγγιση αίματος ή παραγώ¬ 
γων και των περιπτώσεων ανοσοποίησης, 
ε) η ανάπτυξΐ) ερευνητικού έργου, 
στ) η τήρηση αρχείου εθελοντών αιμοδοτών. 

Γ. Σταθμοί αιμοδοσίας Β’ τάξης. 

Αποστολή των σταθμών αιμοδοσίας Β’ τάξης είναι: 

Η συντήρηση και ο εργαστηριακός έλεγχος του αίματος που χρειάζε¬ 
ται για τις μεταγγίσεις των νοσηλευόμενων ασθενών του ιδρύματος, στο 
οποίο ανήκουν οι σταθμοί αυτοί και, εφ όσον οι χωροταξικές ανάγκες το 
απαιτούν, η λήψη αίματος, καθώς και η τήρηση αρχείου εθελοντών αι¬ 
μοδοτών. 

2. Οι σταθμοί αιμοδοσίας Α' και Β' τάξης εποπτεύονται και ελέγχο¬ 
νται από τα κέντρα αιμοδοσίας, που ορίζονται με την ιδρυτική τους από¬ 
φαση. Οι σταθμοί απευθύνονται σ’ αυτά για κάθε επιστημονικό ζήτημα 
ή έρευνα συμβάματος ή ανοσοποίησης. 

3. Με απόφαση του Υπουργού Υγείας, Πρόνοιας και Κοινωνικών 
Ασφαλίσεων, ύστερα από εισήγηση της Επιτροπής Αιμοδοσίας και 
γνώμη του ΚΕ.Σ.Υ., μπορούν να αναπτύσσονται στους σταθμούς αιμο¬ 
δοσίας Α' τάξης ειδικές μονάδες, που αφορούν τη μελέτη και διάγνωση 
αιματολογικών νοσημάτων και προβλημάτων. 

Με την ίδια διαδικασία μπορεί να υπάγεται στην αρμοδιότητα των 
σταθμών αιμοδοσίας Α’ τάξης ο έλεγχος των συγγενών αιμολυτικών 
αναιμιών. 

4. Με απόφαση του Υπουργού Υγείας, Πρόνοιας και Κοινωνικών 
Ασφαλίσεων, ύστερα από εισήγηση της Επιτροπής Αιμοδοσίας και 
γνώμη του ΚΕ.Σ.Υ., μπορεί να ανατίθενται και άλλες αρμοδιότητες στα 
κέντρα και στους σταθμούς αιμοδοσίας. 

Άρθρο 7 

Συντήρηση αίματος σε ιδιωτικές κλινικές 

1. Με απόφαση του Υπουργού Υγείας, Πρόνοιας και Κοινωνικών 
Ασφαλίσεων, ύστερα από εισήγηση της Επιτροπής Αιμοδοσίας και 
γνώμη του ΚΕ.Σ.Υ., επιτρέπεται σε ιδιωτικές κλινικές, που έχουν συ¬ 
στηματικές ανάγκες μεταγγίσεων ανεξάρτητα από τον αριθμό των κλι¬ 
νών τους, να συντηρούν και να χορηγούν αίμα για την αντιμετώπιση 
των αναγκών τους και να εκτελούν τις απαραίτητες εξετάσεις για τη με¬ 
τάγγιση. 

2. Με την απόφαση αυτήν ορίζεται η υπηρεσία αιμοδοσίας, που ελέγ¬ 
χει και εποπτεύει την κλινική και καθορίζονται ο απαραίτητος εξοπλι¬ 
σμός για την αποστολή αυτήν, τα βιβλία που τηρούνται και το προσω¬ 
πικό που απαιτείται για τη διενέργεια στο χώρο της κλινικής των απα¬ 
ραίτητων εξετάσεων για τον καθορισμό της υμάδας, του παράγοντος 
ΚΗΕδυΒ και της συμβατότητας του προς μετάγγιση αίματος, καθώς 
και ο τρόπος και η διάρκεια της εκπαίδευσής του. 

3. Για χάθε επιστημονικό ζήτημα ή ερευνά συμβάματος ή ανοσοποί¬ 
ησης η κλινική προσφεύγει στην υπηρεσία αιμοδοσίας στην οποία υπά¬ 
γεται. 

4. Η παράβαση των διατάξεων των προηγούμενων παραγράφων συ¬ 
νεπάγεται προσωρινή ή οριστική ανάκληση της άδειας λειτουργίας της 
κλινικής. 

Άρθρο 8 

Συντήρηση αίματος έξω από τις υπηρεσίες αιμοδοσίας 

1. Με απόφαση του Υπουργού Υγείας, Πρόνοιας και Κοινωνικών 
Ασφαλίσεων, που εκδίδεται ύστερα από εισήγηση της Επιτροπής Αιμο¬ 
δοσίας και γνώμη του ΚΕ.Σ.Υ., κέντρα παροχής πρωτοβάθμιας και 
δευτεροβάθμιας φροντίδας υγείας με οποιαδήποτε νομική μορφή μπο¬ 
ρούν να συντηρούν και να χορηγούν αίμα για την αντιμετώπιση έκτα¬ 
κτων περιστατικών. 

2. Με την απόφαση αυτή ορίζεται η υπηρεσία αιμοδοσίας που επο¬ 
πτεύει και ελέγχει κάθε κέντρο της προηγούμενης παραγράφου και κα¬ 
θορίζονται ο απαραίτητος εξοπλισμός για την αποστολή αυτήν, τα βι¬ 
βλία που τηρούνται και το προσωπικό που απαιτείται για τη διενέργεια 
των απαραίτητων εξετάσεων για τον καθορισμό της ομάδας, του παρά¬ 
γοντος ΚΗΕ5115 και της συμβατότητας του προς μετάγγιση αίματος, 
καθώς και ο τρόπος και η διάρκεια της εκπαίδευσής του. 

Άρθρο 9 

Προέλευση αίματος 

Το αίμα λαμβάνεται από κάθε υγιές άτομο ηλικίας δεκαοκτώ (18) 
έως εξήντα δύο (62) ετών. Τα άρια αυτά ηλικίας μπορούν να τροπο¬ 
ποιούνται με απόφαση του Υπουργού Υγείας. Πρόνοιας και Κοινωνι¬ 
κών Ασφαλίσεων, ύστερα από εισήγηση της Επιτροπής Αιμοδοσίας και 
γνώμη του ΚΕ.Σ.Υ., εφ' όσον υπάρχουν νεότερα δεδομένα των διεθνών 
οργανισμών υγείας. 

Άρθρο 10 

Προϋποθέσεις λήψης, κατεργασίας, συντήρησης και διάθεσης του αίμα¬ 
τος και των παραγώγων του 

Με απόφαση του Υπουργού Υγείας, Πρόνοιας και Κοινωνικών 
Ασφαλίσεων, που εκδίδεται ύστερα από εισήγηση της Επιτροπής Αιμο¬ 
δοσίας και γνώμη του ΚΕ.Σ.Υ., καθορίζονται: 

α. η κλινική και εργαστηριακή εξέταση του αιμοδότη, 
β. οι περιπτώσεις στις οποίες απαγορεύεται ή αντενδείκνυται η αιμο¬ 
ληψία, 

γ. οι όροι πλασμαφαίρεσης και κυτταροαφαίρεσης, 
δ. ο εργαστηριακός έλεγχος του αίματος και των παραγώγων του, 
ε. ο έλεγχος συμβατότητας του προς μετάγγιση αίματος και 
στ. οι όροι λήψης, κατεργασίας, συντήρησης και διάθεσης του αίμα¬ 
τος και των παραγώγων του. 

Άρθρο 11 

Αιμολτ-ψία 

1. Η κρίση για την καταλληλότητα του αιμοδότη γίνεται από γιατρό. 
Η εκτέλεση της αιμοληψίας γίνεται από επισκέπτες υγείας και νοσηλεύ- 
τριες - νοσηλευτές. Σε εξαιρετικές περιπτώσεις ανάγκης μπορεί επίσης 
να ανατεθεί η εκτέλεση της αιμοληψίας από τον προϊστάμενο γιατρό σε 
ειδικά εκπαιδευμένους τεχνολόγους. 

2. Η αιμοληψία εκτελείται σε κατάλληλο χώρο, του οποίου η διαρ¬ 
ρύθμιση και ο εξοπλισμός καθορίζονται με το προεδρικό διάταγμα της 
παραγράφου 3 του άρθρου 5. 

3. Το υλικά που χρησιμοποιείται για την αιμοδοσία πρέπει να είναι 
εναρμονισμένο απόλυτα με τις προδιαγραφές της αιμοδοσίας. Οι προ¬ 
διαγραφές αυτές καθορίζονται, με βάση όσα ισχύουν διεθνώς για την αι¬ 
μοδοσία, με απόφαση του Υπουργού Υγείας, Πρόνοιας και Κοινωνικών 
Ασφαλίσεων, που εκδίδεται ύστερα από εισήγηση της Επιτροπής Αιμο¬ 
δοσίας και γνώμη του ΚΕ.Σ.Υ.. 


Άρθρο 12 

Κίνητρα για την αιμοδοσία 

1. Με κοινή απόφαση του Υπουργού Υγείας, Πρόνοιας και Κοινωνι¬ 
κών Ασφαλίσεων και του αρμόδιου κατά περίπτωση υπουργού, που εκ- 
δίδεται ύστερα από εισήγηση της Επιτροπής Αιμοδοσίας και γνώμη του 
ΚΕ.Σ.Υ., μπορεί να ορίζονται ειδικά κίνητρα για τους εθελοντές αιμοδό¬ 
τες. 

2. Οι εθελοντές αιμοδότες εφοδιάζονται με ειδική ταυτότητα ενιαίου 
τύπου. Το περιεχόμενο της ταυτότητας καθορίζεται από τη Διεύθυνση 
Αιμοδοσίας του Υπουργείου Υγείας, Πρόνοιας και Κοινωνικών Ασφαλί¬ 
σεων. 

Άρθρο 13 
Ποινικές κυρώσεις 

Όποιος παραβαίνει τις διατάξεις του άρθρου 1 τιμωρείται με φυλά- 
κιση μέχρι δύο ετών και με χρηματική ποινή μέχρι 1.000.000 δραχ¬ 
μών, εκτός αν προβλέπεται βαρύτερη ποινή από άλλη διάταξη. 

Άρθρο 14 

Μελέτη, κατασκευή και εξοπλισμός του 
Εθνικού Κέντρου Αιμοδοσίας 

Η μελετη, η κατασκευή, ο εξοπλισμός, η συντήρηση και η οργάνωση 
του Εθνικού Κέντρου Αιμοδοσίας ανατίθενται στη Δημόσια Επιχείρηση 
Ανέγερσης Νοσηλευτικών Μονάδων (Δ.ΕΠ.Α.ΝΟ.Μ.) και διέπεται 
από τις διατάξεις του τέταρτου άρθρου του ν. 1398/1983 (ΦΕΚ 144). 

Άρθρο 15 

Μεταβατικές και χαταργούμενες διατάξεις 

1. Μέχρι να εκδοθεί η υπουργική απόφαση του άρθρου 11, εξακολου¬ 
θούν να ισχύουν οι διατάξεις των άρθρων 10, 11. 12, 15, 16 και 17 του 
ν.δ, 4026/1959. 

2. Με την επιφύλαξη της προηγούμενης παραγράφου, καταργούνται 
από την έναρξη ισχύος του νόμου αυτου οι διατάξεις των ν.δ. 3340/ 
1955 και 4026/1959 και κάθε άλλη διάταξη που είναι αντίθετη στο 
νόμο αυτόν ή ρυθμίζει διαφορετικά θέματα που ρυθμίζονται από αυτόν. 

Άρθρο 16 
Έναρξη ισχύος 

Η ισχύς του νόμου αυτού αρχίζει από τη δημοσίευσή του στην Εφημε¬ 
ρίδα της Κυβερνήσεως. 

Παεαγγέλλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου τού Κράτους. 


Αθήνα, 17 Νοεμβρίου 1988 

